ג'וליאנו סימאונה

**ג'וליאנו סִימֵאוֹנֶה באלדיני** (בספרדית: **Giuliano Simeone Baldini**; נולד ב-18 בדצמבר 2002) הוא כדורגלן ארגנטינאי המשחק בעמדת החלוץ באתלטיקו מדריד מהלה ליגה ובנבחרת ארגנטינה.

## חיים אישיים וקריירה מוקדמת
סימואנה נולד ברומא בשנת 2002 כשאביו המאמן ושחקן העבר דייגו סימאונה שיחק במדי לאציו, בגיל ארבע חזר לארגנטינה כדי לגור עם אמו. סימאונה החל את קריירת הנוער שלו בריבר פלייט. ובספטמבר 2019, עבר למחלקת הנוער של אתלטיקו מדריד, בזמן שאביו אימן את הקבוצה הבוגרת. לסימאונה שני אחים שגם הם כדורגלנים מקצוענים: ג'ובאני וג'אנלוקה.

## קריירת מועדונים
### אתלטיקו מדריד ב'
לאחר שנתיים במחלקת הנוער של אתלטיקו מדריד ערך סימאונה את הופעת הבכורה שלו בבוגרים בקבוצת המילואים של המועדון אתלטיקו מדריד ב' ב-17 בינואר 2021, בתיקו 1–1 עם או. די. פובלנסה במסגרת הליגה הספרדית השלישית וגם הבקיע את שער הבכורה שלו במועדון במשחק זה. ואת עונת הבכורה שלו הוא סיים עם ארבעה שערים ב-15 הופעות. את קדם העונה של עונת 2021/2022 העביר עם הקבוצה הבכירה של המועדון, אך לאחר קדם העונה שב לקבוצת המילואים שירדה לליגה החמישית לאחר שינוי מבנה הליגות בספרד. ואת העונה סיים עם 25 שערים ב-36 הופעות. במהלך העונה זכה סימאונה להופעת בכורה בקבוצה הבכירה של המועדון כשעלה כמחליף ב-20 באפריל 2022 במשחק ליגה שהסתיים בתוצאה 0–0 מול גרנדה.

### השאלות לריאל סרגוסה ודפורטיבו אלאבס
ב-4 ביולי 2022 הושאל סימאונה לעונה אחת לריאל סרגוסה מהליגה השנייה. ב-13 באוגוסט 2022 ערך את הופעת הבכורה שלו במועדון בתיקו 0–0 עם לאס פאלמאס, ב-4 בספטמבר הבקיע את שער הבכורה שלו במועדון בהפסד 1–2 לדפורטיבו לוגו. ואת העונה סיים עם תשעה שערים ב-37 הופעות בכל המסגרות.

ב-21 ביולי 2023 חידש סימאונה את חוזהו באתלטיקו מדריד עד 2028, ועבר בהשאלה לדפורטיבו אלאבס מהלה ליגה לעונה אחת. ב-6 באוגוסט 2023, במהלך משחק ידידות מול בורגוס במסגרת קדם העונה הוא שבר את עצם השוקית כתוצאה מתיקול שנעשה עליו. פציעה זו השביתה אותו לכ-5 חודשים. ב-2 בינואר 2024 ערך את הופעת הבכורה שלו באלאבס בתיקו 1–1 עם ריאל סוסיאדד. ב-27 באפריל 2024 כבש סימואנה את שערו היחיד במדי אלאבס בניצחון 3–0 על סלטה ויגו. ואת עונת ההשאלה שלו באלאבס סיים עם שער בודד ב-16 הופעות בכל המסגרות.

### חזרה לאתלטיקו מדריד
לקראת עונת 2024/2025 שב סימאונה לאתלטיקו מדריד. ב-31 באוגוסט ערך את הופעת הבכורה המחודשת שלו בקבוצה בניצחון 1–0 על אתלטיק בילבאו. ב-2 באוקטובר ערך הופעת בכורה אירופית בהפסד 4–0 לבנפיקה ליסבון במסגרת שלב הליגה בליגת האלופות. ב-3 בנובמבר 2024 הבקיע סימאונה שער בכורה במועדון בניצחון 2–0 לאס פלמאס. ב-29 בינואר 2025 כבש את שערו הראשון במסגרת ליגת האלופות בניצחון 4–1 על רד בול זלצבורג. ואת העונה המלאה הראשונה שלו באתלטיקו הוא סיים עם חמישה שערים ב-50 הופעות בכל המסגרות.

## קריירה בינלאומית
סימאונה נבחר לייצג את נבחרת ארגנטינה באולימפיאדת פריז 2024, שם כבש במשחק הפתיחה, בהפסד 1–2 מול מרוקו. והודח עם הנבחרת ברבע גמר הטורניר.

ב-5 בנובמבר 2024 זומן סימאונה לראשונה לסגל הנבחרת הבוגרת לקראת צמד המשחקים נגד פרגוואי ופרו במסגרת מוקדמות מונדיאל 2026. ב-19 בנובמבר 2024 ערך את הופעת הבכורה שלו בנבחרת הבוגרת בניצחון 1–0 על נבחרת פרו. ב-26 במרץ 2025 הבקיע את שער הבכורה שלו במדי הנבחרת הבוגרת בניצחון 4–1 על ברזיל גם כן במסגרת מוקדמות מונדיאל 2026.

## סטטיסטיקות קריירה
### מועדונים
מעודכן ל-22 במרץ 2026

### נבחרת
מעודכן ל-31 במרץ 2026

## קישורים חיצוניים

## הערות שוליים

קטגוריה:כדורגלנים באולימפיאדת פריז (2024)
קטגוריה:ספורטאים ארגנטינאים בספרד
קטגוריה:כדורגלני דפורטיבו אלאבס
קטגוריה:כדורגלני ריאל סרגוסה
קטגוריה:כדורגלני אתלטיקו מדריד
קטגוריה:כדורגלני נבחרת ארגנטינה
קטגוריה:רומא: כדורגלנים
קטגוריה:דפים עם תרגומים שלא נסקרו
קטגוריה:ארגנטינאים שנולדו ב-2002